jkorsvik/nowiki_second_scrape_merged huggingface dataset:
Erik Allardt

Erik Anders Allardt (født 9. august 1925 i Helsingfors, død 25. august 2020) var en finlandssvensk sosiolog. Fra 1958 var han professor i sosiologi ved Helsingfors universitet. Boken Språkgränser och samhällsstruktur fra 1981 er et av hans mest kjente verker.
Allardt mottok en rekke utmerkelser for sitt arbeid og var æresdoktor ved Uppsala universitet og Universitetet i Bergen, der han også var den første som holdt Stein Rokkan-forelesningen. 


== Priser og utmerkelser (utvalg) ==
1996 – Tollanderska priset
1985 – Svenska Akademiens Finlandspris


== Referanser ==


== Eksterne lenker ==
«Erik Allardt». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-5323-1416928957929.
Halvard Hølleland

Halvard Hølleland (født 18. mars 1985 i Oslo) er en politiker for Arbeiderpartiet og skjønnlitterær forfatter.
Ved regjeringsskiftet 14. oktober 2021 ble Hølleland utnevnt til statssekretær i Kunnskapsdepartementet for kunnskapsminister Tonje Brenna. Han kom da fra stillingen som stabssjef ved byrådslederens kontor i Oslo og nærmeste rådgiver til byrådsleder Raymond Johansen.


== Utdannelse ==
Hølleland har bachelorgrad i sammenliknende politikk fra Universitetet i Bergen og mastergrad i statsvitenskap fra Universitetet i Oslo. Masteroppgaven handlet om implementering av reformer i offentlig sektor.


== Politisk virke ==
Fra 2001 til 2006 var Hølleland tillitsvalgt i Elevorganisasjonen og var leder fra 2005 til 2006. Han arbeidet i embetsverket i Kunnskapsdepartementet fra 2009 til daværende partisekretær Raymond Johansen hentet Hølleland til partikontoret til Arbeiderpartiet i 2015. Johansen tok med seg Hølleland til byrådet i Oslo kommune, først som byrådssekretær for Tone Tellevik Dahl, byråd for oppvekst og kunnskap fra 2015 til 2017 og byråd for eldre, helse og arbeid fra 2017 til 2019. I perioden 2019 til 2021 var Hølleland først pressesekretær og deretter stabssjef for byrådsleder Raymond Johansen. Hølleland hadde blant annet ansvaret for byrådslederens kommunikasjon under koronapandemien.I 2018 hadde Hølleland et vikariat som politisk rådgiver for Arbeiderpartiets daværende nestleder Hadia Tajik.


== Forfatterskap ==
I 2007 ga Hølleland ut fagboken På vei mot Kunnskapsløftet.I 2020 debuterte han som skjønnlitterær forfatter med romanen Faste rammer som gjennomgående fikk god omtale. Boken ble fremhevet av NRK som en av de beste debutbøkene i 2020. Høllelands neste roman, Veien videre, kom i 2022 og fikk også god omtale.


== Bibliografi ==
2007: På vei mot Kunnskapsløftet (sakprosa), Cappelen Akademisk Forlag
2020: Faste rammer (roman), Gyldendal
2022: Veien videre (roman), Gyldendal


== Referanser ==
Take Off Your Pants and Jacket

Take Off Your Pants and Jacket er et album av det amerikanske punkrock-bandet Blink-182. Det ble gitt ut i 2001. Albumet inneholder singlene «First Date», «The Rock Show», «Stay Together for the Kids» og «Anthem Part Two».


== Sporliste ==
«Anthem Part Two»
«Online Songs»
«First Date»
«Happy Holidays, You Bastard»
«Story of a Lonely Guy»
«The Rock Show»
«Stay Together for the Kids»
«Roller Coaster»
«Reckless Abandon»
«Everytime I Look for You»
«Give Me One Good Reason»
«Shut Up»
«Please Take Me Home»


== Eksterne lenker ==
(en) Take Off Your Pants and Jacket på Discogs 
(en) Take Off Your Pants and Jacket på MusicBrainz 
(en) Take Off Your Pants and Jacket på AllMusic
Michael Holt

Michael Holt (født 7. august 1978 i Nottingham) er en engelsk profesjonell snookerspiller.
Holt har tre ganger kommet til kvartfinale i en rankingturnering, blant annet i UK Championship og Grand Prix.  I verdensmesterskapet i snooker i 2005 slo han sin gode venn Paul Hunter, som da nylig var diagnostisert med kreft, i første runde. I andre runde møtte han den flerfoldige verdensmesteren Steve Davis, og tapte 13–10 etter å ha ledet 8–2. Før denne turneringen brukte han eBay til å auksjonere bort sponsorplassen på vesten han skulle bruke i turneringen. Auksjonen ble vunnet av «Cabaret», et utested i Nottingham.
Han kvalifiserte seg nesten til verdensmesterskapet i 2004, han ledet 9–5 mot Anthony Hamilton i den siste kvalifiseringskampen. Før han tapte de neste fem partiene og dermed kampen. Holt kvalifiserte seg for turneringen i 2006, men tapte 10–8 i første runde mot Peter Ebdon, som til slutt ble nummer to i turneringen. Etter kampen fikk han applaus av Ebdon på grunn av prestasjonen han gjorde i kampen.
I tidligere kamper har Holt blitt fradømt partier på grunn av banning og er også kjent for at han gav opp det avgjørende partiet (på stillingen 4–4) i en kamp i China Open i 2005 mot Joe Perry. Han skal også en gang i sinne ha slått neven i bordet så hardt at han knakk en knoke. 


== Referanser ==


== Eksterne lenker ==
(en) Michael Holt – kategori av bilder, video eller lyd på Commons 
(en) Michael Holt – CueTracker
Derek Urwin

Derek W. Urwin er en britisk statsviter. Han var dosent ved Sosiologisk institutt ved Universitetet i Bergen fra 1972 til 1980. Deretter ble han professor ved University of Warwick i England. Senere ble han professor ved University of Aberdeen inntil han gikk av med pensjon.
Urwin samarbeidet tett med Stein Rokkan, og utgav sammen med ham bøkene The Politics of territorial identity: Studies in European regionalism (1982) og Economy, territory, identity: Politics of West European peripheries (1983). Han har også vært redaktør for en samlet, engelskspråklig utgave av Rokkans sentrale arbeider og teorier i boken State Formation, Nation Building, and Mass Politics in Europe. The theory of Stein Rokkan (1999), med Peter Flora og Stein Kuhnle som medredaktører.
Urwin har også forsket på europeisk integrasjon og har utgitt en rekke bøker om emnet, inkludert det historiske oversiktsverkene Western Europe Since 1945 (1968) og A Political History of Western Europe Since 1945 (1997).
Derek Urwin holdt i 1997 Stein Rokkan-forelesningen ved Universitetet i Bergen.


== Referanser ==
Peter Mair

Peter Mair (født 3. mars 1951 i Sligo, død 15. august 2011) var en irsk statsviter.
Mair var vært tilknyttet en rekke europeisk universiteter, deriblant Universitetet i Manchester og Universitetet i Leiden der han i 1994 ble professor. Han var fra 2005 professor i sammenlignende politikk ved European University Institute i Firenze. 
Mair konsentrerte sin forskning om politiske partier og partisystemer, samt om valg, regjeringsdannelse og demokratiteori, da særlig med et europeisk empirisk nedslagsfelt. I 1990 utga Mair, sammen med Stefano Bartolini, boken Identity, Competition and Electoral Availability. Arbeidet ga de to forfatterne Stein Rokkan-prisen. 
Peter Mair holdt i 1995 Stein Rokkan-forelesningen ved Universitetet i Bergen.


== Referanser ==


== Eksterne lenker ==
Presentasjon ved EUI
Managerzone

Managerzone er et online internettspill. Du er en manager på ditt eget fotball eller hockeylag som du bygger opp fra grunnen av. Du starter med en spillerstall på 18 spillere, men etter hvert kan du kjøpe og selge etter behov. En selvfølge er at spillerne eller trenerne ikke er kjempegode med en gang.
Du kan selv bestemme navn på laget, farge på drakter, velge sponsor, og som manager har du ansvar for økonomien. Du får et startbeløp på 750 000 og kan øke eller minke summen. Hvis du ikke kan betale går du konkurs.
Du starter i 5. divisjon som et vanlig fotballag og kan lede det helt opp i eliteserien. Det spilles vanlig seriesystem, hvor alle i divisjonen spiller 2 ganger mot hverandre og får 3 poeng for seier, 1 poeng for uavgjort og 0 poeng f0r tap. Det som kommer øverst på tabellen, rykker direkte opp til 4. divisjon. De to neste må spille kvalifiseringskamper for å rykke opp. Det er selvfølgelig flere sesonger i ett år.


== Eksterne lenker ==
Managerzone Website
MZTactics.com – Player Evaluation Tool
Haumyrheia skole

Haumyrheia skole er en ungdomsskole på Søm øst for Kristiansand. Skolen har rundt 300 elever og


== Verdt å vite ==
Forfatteren av boka Melding hjem, Eystein Ellingsen, har vært lærer ved Haumyrheia undomskole.


== Eksterne lenker ==
Haumyrheia skole om skolen [PDF]
Peter H. Merkl

Peter H. Merkl (født 29. januar 1932 i München) er en amerikansk statsviter. 
Merkl er utdannet med mastergrad i internasjonal politikk fra University of Minnesota (1953) og tok i 1958 doktorgraden i statsvitenskap ved University of California, Berkeley. Han var fra 1958 og fram til 2001, da han gikk av for aldersgrensen, professor ved University of California, Santa Barbara. I sin forskning har Merkl særlig konsentrert seg om sammenlignende politikk og har beskjeftiget seg med tysk politikk, fascisme og høyreekstremisme, samt politisk vold og terrorisme. 
Merkl holdt i 1998 Stein Rokkan-forelesningen ved Universitetet i Bergen. 


== Eksterne lenker ==
Hjemmeside Arkivert 17. august 2009 hos Wayback Machine.
Komplement

Komplement kan ha flere meninger.

Komplement (mengdelære) er en operasjon på ei mengde.
Komplement (økonomi) et produkt som tilfører verdi til et annet produkt.
Komplementsystemet er en proteinkaskade som er en del av det medfødte immunforsvaret.
William Miller (statsviter)

William Lockley Miller (født 1943) er en britisk statsviter. Han er professor ved Universitetet i Glasgow, der han har arbeidet siden 1985.
Miller er utdannet med mastergrad fra Universitetet i Edinburgh og doktorgrad fra Universitetet i Newcastle. Han har i sin forskning særlig beskjeftiget seg med sammenlignende politikk og har særlig viet sin interesse til politisk atferd og meningsdannelse i Europa. 
Miller holdt i 1999 Stein Rokkan-forelesningen ved Universitetet i Bergen. 


== Referanser ==


== Eksterne lenker ==
Presentasjon ved Department of Politics, University of Glasgow
Csesznek

Csesznek (tysk: Zeßnegg, kroatisk: Česneg og slovakisk: Česnek) er en landsby i Veszprém fylke, Ungarn, berømt for sin middelalderborg.


== Historie ==
Middelalderborgen i Csesznek ble bygget i 1263 av baronen Jakab Cseszneky, som var sverddrager for kong Bela IV. Både han og hans etterkommere har hatt navn etter borgen Cseszneky. Mellom 1326 og 1392 var dette en kongelig borg, da Kong Sigismund tilbød det for Garai-familien i stedet for Macsó Banate. I 1482 døde mannslinjen av Garais ut og kong Matthias Corvinus donerte borgen til Szapolyai-familien. I 1527 overtok baron Bálint Török den. I løpet av det 16. århundre var både Csabi, Szelestey og Wathay-familiene i besittelse av Csesznek. I 1561 slo Wathay tilbake beleiringen fra den osmanske hær. I 1594 ble imidlertid borgen besatt av de tyrkiske troppene, men allerede i 1598 gjenerobret ungarerne den. I 1635 kjøpte Dániel Esterházy borgen og landsbyen, og Csesznek var fra da av Esterhazy-familiens besittelse til 1945.


== Eksterne lenker ==
Offisielt nettsted 
(en) Csesznek – kategori av bilder, video eller lyd på Commons 
Csesznek på nettstedet «Welcome to Hungary»
Bilder fra luften
Bilder av borgen
Csesznek – lenkesamling
3D-bilder av borgen Arkivert 22. oktober 2007 hos Wayback Machine.
Long-Term Capital Management

Long-Term Capital Management (LTCM) var et hedgefond som ble dannet i 1994 av John Meriwether, tidligere visestyreleder og sjef for obligasjonshandel i Salomon Brothers. I styret var blant andre Myron Scholes og Robert C. Merton, som delte Nobelprisen i økonomi i 1997.Selskapet var ekstremt suksessrikt i starten, med årlige utbytter på over 40 % de første årene. I 1998 tapte det derimot 4,6 milliarder dollar på mindre enn fire måneder. Fondet holdt på å kollapse, og for å unngå at det trakk det internasjonale finansielle systemet med seg i kollapsen ble fondet reddet av myndighetene. Fondet ble lagt ned i 2000.
LTCM var det vanligste symbolet på risikoen i hedgefondbransjen fram til finanskrisen i 2008. 


== Referanser ==
Hans-Dieter Klingemann

Hans-Dieter Klingemann (født 1937 i Einbeck) er en tysk statsviter.
Klingemann disputerte i 1966 ved Universitetet i Köln på en avhandling om velgeratferd og habiliterte i 1978 ved Universitetet i Mannheim på en avhandling om ideologiske oppfatninger i de vestlige, industrialiserte samfunn. Han har siden 1989 vært professor i statsvitenskap ved Freie Universität Berlin og er også forskningsleder ved Wissenschaftszentrum Berlin für Sozialforschung. 
Klingemann holdt i 1996 Stein Rokkan-forelesningen ved Universitetet i Bergen med tittelen The Development of Competitive Party Systems in Eastern Europe. Han har blitt en rekke utmerkelser til del og er æresdoktor ved Örebro universitet.


== Eksterne lenker ==
Presentasjon ved WZB
Superligaen (Danmark)

Superligaen er det høyeste nivået i dansk fotball. Vinneren blir dansk mester.
Ligaen ble opprettet som erstatning for 1. divisjon i 1991. I de første sesongene ble mesterskapet avgjort via et sluttspill, men siden sesongen 1995/1996 har turneringen hatt sin nåværende form. Mesterskapet avgjøres mellom tolv lag som spiller tre kamper innbyrdes. Nummer 1-6 fra forrige sesong har 17 hjemmekamper og 16 bortekamper, mens de øvrige lag har 16 hjemmekamper og 17 bortekamper. De to dårligst plasserte lagene rykker ned i 1. divisjon. Den konkrete fordelingen av kampene fastlegges av DBU's programutvalg.
Sesongen er delt i to, første del foregår fra juli til november, og andre del fra mars til mai.
Superligaen har vært kjent under flere forskjellige navn siden opprettelsen, blant annet Coca-Cola Ligaen (1995–1996), Faxe Kondi Ligaen (1996–2001),  SAS Ligaen (2001–2010),   Superligaen (2010–2014), Alka Superligaen (2015–2019) og 3F Superliga (2019–)


== UEFA-ranking (2022) ==
UEFA-rangering foran 2022/23-sesongen.

Historisk ligarangering


== Resultater i Superligaen 1991-2020 ==


== Referanser ==


== Se også ==
Danmarksmesterskapet
Landspokalturneringen


== Eksterne lenker ==
Offisielt nettsted 
(en) Danish Superliga – kategori av bilder, video eller lyd på Commons
Las Venturas

Las Venturas er en oppdiktet by i spillet Grand Theft Auto.Byen er basert på byen Las Vegas i Nevada. Den er en del av det enorme Grand Theft Auto: San Andreas komplekset. Las Venturas er øy #3 og den siste på spillet.På Las Ventuars blir du introdusert for Mike Toreno, en statsansatt som styrer det meste som foregår i spillet. På Las Venturas blir du også introdusert for å fly for første gang, samt fallskjermhopping og helikopterflyging. Las Venturas innehar også kasinoer hvor det er mulig å vinne store summer, men også tape mye penger. Du kan spille poker, blackjack, roulette, på spilleautomater og «Wheel of Fortune».Las Venturas innehar hele to flystriper hvorav den ene må kjøpes på oppdrag fra Mike Toreno, det er da man åpner for flyskolen. Las Venturas inneholder også en sone hvor flyging er forbudt, og en egen innsjø. Las Venturas har ganske mye ørkenlandskap, men siden det er en stor øy inneholder den også 3 mindre steder, samt gresskledde åser.


== Referanser ==
Gløgg

Gløgg er en varm drikk som opprinnelig er alkoholholdig, men som nå også finnes i alkoholfrie varianter. Drikken er den skandinaviske versjonen av Storbritannias «mulled wine», Tysklands «glühwein», Estlands «hõõgvein» eller Frankrikes «vin chaud»; Varm krydret vin. Oppskrifter på gløgg varierer sterkt, men den er som regel laget av rødvin, med sukker eller sirup. I Norden drikkes gløgg først og fremst i forbindelse med julehøytiden, og nytes gjerne til pepperkaker eller lussekatter.Gløgg lages av rødvin, ukrydret brennevin og cognac tilsatt strøsukker og sukkerbiter. De vanligste tilsetningsingrediensene er kanelstang, kardemomme, kryddernellik, stjerneanis, rosiner, appelsinskall og skoldede mandler. Tradisjonell gløgg inneholder cirka 18 % alkohol. Den varmes opp til cirka 67 ℃ (aldri over 70 ℃). Gløgg fås også i dagligvarehandelen uten alkohol, og kan drikkes som den er. Det er også vanlig med ekstrakt som kun tilsettes vann eller vin, og varmes opp.


== Historie ==
Ordet gløgg stammer fra det svenske uttrykket «glödgat vin» og er fra begynnelsen av 1600-tallet. Glödgat betyr oppvarmet og henspiller på tilvirkningsmetoden, der en sukkertopp dyppes i cognac og antennes. Flammen smelter sukkeret som tilflyter brygget og gir den sødme.
Gløgg ble opprinnelig holdt for å være en sunn og helsebringende drikk. Den stammer fra omkring år 400 e.Kr og ble opprinnelig kalt «ypocras» eller «hipocras», etter Hippocrates (460–377 f.Kr.). De gamle grekerne inntok drikken etter måltidet, fordi den skulle være god for fordøyelsen.
I Frankrike lagde man for mer enn 400 år siden en egen gløggvariant av varm armagnac eller cognac med sukker (sukkeret ble smeltet i flammen fra brennevinet, som ble antent). Drikken ble tilsatt sitron og vanilje og enten servert varm som den var eller i kaffe. Derfor mener fortsatt mange at ekte julegløgg bør inneholde armagnac eller cognac. Også franskmennene har imidlertid tilsatt stadig mer rødvin i sin gløgg.
Den tyske varianten kalles glühwein og ble populær i Europa på 1800-tallet. Den inneholder gjerne både vann, rødvin, rum, appelsinjuice, svisker, sitron, svart te, sukker, kanel og nellik, men finnes også i en rekke andre (lokale) varianter.


== Se også ==
Toddy
Grog


== Referanser ==


== Eksterne lenker ==
(no) gløgg i Det Norske Akademis ordbok
Julegløgg hos NRK Mat
Ekstra god gløgg hos Klikk.no
Julens beste gløgg hos Apéritif
Likvidasjon

Likvidasjon kan bety flere ting:

Likvidasjon (økonomi): en prosess der en virksomhet blir lagt ned og eiendeler solgt.
Likvidering/likvidasjon, en eufemisme for «nødvendig og/eller rettferdig drap» eller henrettelse.
Likvidasjonsstyret: en offentlig etat etablert i Norge av Quslings okkupasjonsregjering under andre verdenskrig for å forvalte konfiskerte jødiske eiendommer.
Gisle Børge Styve

Gisle Børge Styve (født 20. februar 1970 i Førde) er en norsk pianist og vokalist. Han er mest kjent for sin medvirkning i underholdningsprogrammet Beat for beat, der han fra 1999 til 2015 var en av pianistene sammen med Trond Nagell Dahl. Han er utdannet ved Norges musikkhøyskole på jazzpiano, men tidligere gikk han og lærte klassisk fiolin i noen år. Sammen med Helge Harstad og Per Willy Aaserud utgjør han Gisle Børge Styve Trio. 


== Diskografi ==
2002: Styves Ark


== Referanser ==


== Eksterne lenker ==
(en) Gisle Børge Styve på Internet Movie Database 
(en) Gisle Børge Styve på Discogs 
(en) Gisle Børge Styve på MusicBrainz 
NRK, omtale.
Gisle Børge Styve Trio
Peter Withe

Peter Withe (født 30. august 1951) er en tidligere engelsk fotballspiller. Hans fem, kanskje største år som fotballspiller, var fra 1980–1985 han spilte for Aston Villa og det England. Han vil alltid være helt i Birmingham ettersom han scoret det eneste målet da Aston Villa slo Bayern München i finalen i serievinnercupen i Rotterdam, Nederland i 1982.


== Referanser ==


== Eksterne lenker ==
(en) Peter Withe – UEFA 
(fr) Peter Withe – LÉquipe 
(en) Peter Withe – Transfermarkt 
(en) Peter Withe – Transfermarkt (manager) 
(en) Peter Withe – national-football-teams.com 
(en) Peter Withe – Soccerbase.com 
(en) Peter Withe – FootballDatabase.eu 
(en) Peter Withe – EU-Football.info 
(en) Peter Withe – FBref
William Chalmers

William Chalmers (født 13. november 1748 i Göteborg, død 3. juli 1811 på Gårdsten utenfor Göteborg) var en kjøpmann i Göteborg og gründer av den industriskole som senere ble Chalmers tekniska högskola.
Chalmers vokste opp i Göteborg og var sønn til en skotsk kjøpmann, Williams Chalmers den eldre (død 4. mai 1759) og dennes svenske kone Inga, født Orre, (1711–1765). Faren hadde flyttet til Sverige i 1722. Om William Chalmers ungdomstid er ikke mye kjent, men begge foreldrene døde tidlig.


== Referanser ==


== Eksterne lenker ==
Chalmers.se: William Chalmers – engelsk
Anita Thallaug

Anita Thallaug (født 14. februar 1938 i Bærum kommune) er en skuespiller og sanger. Hun har blant annet spilt i musikaler, filmer og egne tv-forestillinger. Under navnet Vesla Rolfsen debuterte hun syv år gammel på teateret Edderkoppen i Oslo i en barnrevy av Leif Juster der hun sang Bach/Gounods «Ave Maria». Som Vesla Rolfsen spilte hun også inn plater som «Det gjør Vesla så gjerne» og «Gid så stor du har blitt» (1949). 


== Bakgrunn ==
Hun opptrådte ofte i NRK, særlig i barneprogram. Thallaug ga stemme til Alice i den første norske versjonen av Disneys Alice i Underlandet (1951). Gjennom hele oppveksten hadde hun ballett-, sang- og pianoopplæring og var med i flere barnerevyer.
Thallaug voksendebuterte under eget navn i filmen I moralens navn (1954). I 1957 var hun den første norske skuespiller som viste seg naken på film, filmet på behørig avstand som blondinen i den amerikanske Blondine i fare (Blonde In Bondage). Filmen har en viss kultstatus i USA og ble utgitt på DVD i 2003.
Av et titalls singler 1958–66, ble «Velg April» («April Love», 1958) og «Elisabeth Serenade» (ca. 1961) hiter i radio. Hun lagde en norsk versjon av Monica Zetterlunds «Sakta vi går gjennom stan» («Sakte vi går gjennom by'n»).
Thallaug sang Norges bidrag til Eurovision Song Contest i 1963, «Solhverv». Låten fikk null poeng og Norge endte på firedelt sisteplass sammen med Sverige, Finland og Nederland. Anita Thallaug ga i 1978 ut selvbiografien Veien mot nord. I 1998 kom soloplata Me and my Friends!.
Personlige problemer, som hun skrev om i selvbiografien Veien mot nord (1978), gjorde at hun mer eller mindre trakk seg tilbake på midten av 1960-tallet. Hun bosatte seg i Porsangers kommunesenter, Lakselv i Finnmark og opptrådte lokalt, særlig i radio- og kirkekonserter, og dukket innimellom opp i tv. 
Fra 1988 har hun vært bosatt på Østlandet og har opptrådt i flere tv-programmer og teateroppsetninger. I 1998 feiret hun 60-årsdagen med albumet Me, And My Friends, der hun synger jazz med Halvard Kausland, Steinar Brenna kvintett og Holmestrand Storband.
Anita Thallaug er lillesøster til operasangeren Edith Thallaug.


== Anita Thallaug som deltaker i Melodi Grand Prix ==


== Soloalbum ==
Me, and My Friends (1998)


== Filmografi ==
1990: Den spanske flue (TV) Fru Meisel
1964: Klokker i måneskinn Mannekeng, 'Direktørens historie'
1962: Operasjon Løvsprett Søster Bitten
1957: Blondin i fara (svensk film) Mona Mace
1954: I moralens navn


== Referanser ==


== Eksterne lenker ==
(en) Anita Thallaug – kategori av bilder, video eller lyd på Commons 
(en) Anita Thallaug på Internet Movie Database 
(no) Anita Thallaug hos Sceneweb 
(sv) Anita Thallaug i Svensk Filmdatabas 
(en) Anita Thallaug på AllMovie 
(en) Anita Thallaug hos The Movie Database 
(en) Anita Thallaug på Discogs 
(en) Anita Thallaug på MusicBrainz 
(no) Omtale i Norsk pop- og rockleksikon fra 2005
Tom Erik Antonsen

Tom Erik Antonsen (født 26. september 1957) er en norsk bassist. Han er har spilt i orkester som Jon Eberson Group, Jens Wendelboe Big Band, Jazzpunkensemblet, Mulen Portland Combo og i trioen E.A.T. (senere The Net) med Jon Eberson og Pål Thowsen. Han er bror av trompetistene Ole Edvard og Jens Petter Antonsen og har spilt sammen med dem i en rekke ulike sammenhenger. Blant annet i prosjektstorbandet Antonsen Big Band, som ledes av faren Odd R. Antonsen, og på plate og konsert med Ole Edvard Antonsen. I tillegg har han medivrket på plateinnspillinger med en rekke norske artister. I 2005 mottok han Gammleng-prisen i klassen studio.